GiliGold/VAD_KnessetCorpus huggingface dataset:
י' ישי: להפריד את ה-LINKAGE, ואסביר זאת.
ד' מילגרום: יש בקשה של שר החקלאות על שולחן הוועדה.
ד' מילגרום: איך אתה אומר דבר כזה?
ד' מילגרום: למה לא גם זה וגם זה?
אבשלום וילן: "גם וגם" זה לא התניה.
אבשלום וילן: אתה אומר: "אם - אז", וזו הלוגיקה.
אבשלום וילן: י' ישי: סליחה, אך אל תעזור לי.
אבשלום וילן: אני חושש מאד, שלא ניתן להעביר את שתי ההחלטות האלה יחד.
אבשלום וילן: אני רואה מה קורה פה.
אבשלום וילן: זה לא יעבור.
אבשלום וילן: החשש שלי הוא, שאם המסר היום יהיה שלחקלאים אין פיצוי וכל מה שהובטח להם לא קיים, אני כבר לא אוכל לשלוט במערכת צריכת המים של החקלאים ואף אחד לא יוכל לשלוט; אם אנו מטפלים במיגזר סרבן קטן, אפשר לטפל בו, כלומר בבודדים אפשר לטפל.
אבשלום וילן: אם אנו צריכים לטפל באלפים ובעשרות אלפים, אינני מכיר פה אדם שיכול לעצור אותם.
אבשלום וילן: אני מציע, שהפורום המכובד יקבל את ההחלטה היום על הפיצוי, כדי שהמשימה של קיצוץ של 250 מליון קוב תצא לדרך מיד.
אבשלום וילן: דרך אגב, אני מכריז ואומר שהחקלאים עומדים בקיצוץ.
אבשלום וילן: אני חושב, שעמוס אפשטיין יכול להגיד, מנתוני מאקרו, שעומדים בקיצוץ.
אבשלום וילן: לגבי נושא ייקור המים, ההחלטה ישנה והצו ישנו.
אבשלום וילן: אני מציע להשהות קצת את העניין, להיכנס לדיונים מסודרים בלוח זמנים קצר ולפרוס את הקיצוץ ברמה יותר מתונה על פני זמן.
ד' מילגרום: איזה דבר זה?
אלי גולדשמידט: תחילה, אני פונה לדודו מילגרום: תגיד מה שאתה חושב, שהרי אתה שולט בפניה התקציבית הזו.
אלי גולדשמידט: מעבר לדברים שנאמרו פה ע"י חברי-הכנסת, מנכ"ל משרד החקלאות מציע לך לעשות את ההפרדה ולא לבצע את ה-LINKAGE.
אלי גולדשמידט: אני מוכן להצביע היום על נושא הפיצוי, ואני מוכן לקיים את הדיון בנושא העלאת מחירי המים בצורה שהיא מנותקת מהנושא הזה.
אלי גולדשמידט: זו הצעת מנכ"ל משרד החקלאות, ולא הצעתי.
אלי גולדשמידט: זו הצעת חברי-הכנסת שדיברו כאן.
אלי גולדשמידט: האם אתה מוכן לזה?
ד' מילגרום: אין LINKAGE.
אלי גולדשמידט: תענה לי כן או לא.
דובר: אם אין LINKAGE, אז תפריד.
ד' מילגרום: אני אומר בצורה הברורה ביותר, שאין LINKAGE.
ד' מילגרום: יש פה פיצוי בהיקף של 160 מליון ש"ח.
יעקב ליצמן: אפשר להצביע.
אלי גולדשמידט: אני לא אצביע על הכל.
ד' מילגרום: הפניה היא מאוחדת ומותנית מהסיבה שזה הסובב, וכסובב יש מסובב.
ד' מילגרום: הם ביחד, ואי אפשר להפריד אותם.
שלום שמחון: משמעות העניין היא, שאנו ניאלץ להודיע לחקלאים שהקיצוץ לא קיים, וזה מה שאתה אומר.
שלום שמחון: האם אתה באמת מאמין שאנשים לא יתפרנסו בשנה הקרובה?
אלי גולדשמידט: ברצוני להציע לחבריי בוועדה: אומנם אתם נרשמתם לרשות הדיבור, אך מיציתם אותה הרבה, פה ושם, תוך כדי הדיון.
יעקב ליצמן: אם כך, בואו ונצביע.
אלי גולדשמידט: ברצוני להציע דבר כזה: הואיל ולנגד עינינו יש מחלוקת בין מנכ"ל משרד החקלאות לבין ראש אגף התקציבים, ואלה לא חברי-כנסת וזו לא פוליטיקה ואלה שני הפקידים הבכירים ביותר בתחום הזה חלוקים בשאלה כיצד צריך לטפל בנושא הזה, והואיל ודודו מילגרום הודיע לנו בתחילת הישיבה, ואני מסכים איתו, שזו אחת הישיבות הקריטיות בתולדות ועדת הכספים בהקשר של מצד אחד ראיית משק המים הלאומי עם הצורך במניעת הקטסטרופה ההידרולוגית, ומצד שני הצורך שלנו למניעת קטסטרופה במובן זה שלא תהיה חקלאות במדינת ישראל, בפריפריות, בנגב, בגליל ובכל המקומות האלה, וכרגע נראה ששני הדברים עומדים בסתירה זה לזה - אני מציע שאנו לא נקיים היום הצבעה, כי דודו מילגרום לא הסכים להפריד בין שתי הפניות.
אלי גולדשמידט: אני מבקש ממנהל הוועדה לתאם ישיבה נוספת, ואליה אני רוצה שיבואו שר האוצר בייגה שוחט ושר החקלאות חיים אורון - שני הפוליטיקאים הבכירים שמובילים את המהלך הזה - שהם יתמודדו עם הדילמה הזו, ולא יסתפקו בזה שהם שולחים את הפקידות הבכירה ביותר, ואני מאד מכבד את הפקידות הבכירה, ומולם אנו נקיים את הדיון בנושא ה-LINKAGE.
אלי גולדשמידט: מבחינתי, זה יכול להיות כבר בשבוע הבא, ולא לדחות את העניין הזה.
רחמים מלול: מה אם השרים חלוקים כמו דודו מילגרום ויוסי ישי?
אלי גולדשמידט: בסופו של דבר, אנו נראה מה לעשות.
אלי גולדשמידט: אני לא יודע אם הם יהיו חלוקים.
אלי גולדשמידט: יכול להיות, שאחד מהם ישתכנע.
אלי גולדשמידט: אני מקווה, ששר האוצר ישתכנע לעשות את ההפרדה הזו, ואז נקיים את הדיון ברמה הבכירה.
אבשלום וילן: אני ביקשתי לומר הצעה.
אבשלום וילן: דודו מילגרום, בכל הכבוד, אני קורא פה מהפניה כדי שחברי הוועדה והעיתונאים יקשיבו.
אבשלום וילן: אתה פנית בכתובים לוועדה ואמרת: "בקשה זו מוגשת לוועדה בסמוך לאחר אישור התקנות המצורפות בדבר העלאת מחירי המים השפירים, היטלי הפקה והשפד"ן ומותנית באישורן של התקנות כאמור".
אבשלום וילן: לגבי זה בדיוק התקוממנו.
אבשלום וילן: ה"אם-אז" הלוגי הזה לא מוסרי, ותראה למה אתה הגעת.
אבשלום וילן: זה כמעט חזון אחרית הימים - חברי-הכנסת ישראל כץ ועופר חוגי תומכים בקיבוצים.
אבשלום וילן: תראה איזו חזית יצרת פה.
אבשלום וילן: כולנו מאוחדים.
אבשלום וילן: מה אני טוען?
אבשלום וילן: אני מציע לעשות הפרדה ברורה.
אלי גולדשמידט: אני אקרא להידברות.
אלי גולדשמידט: א' וילן: ראשית, אנו יודעים, שבגין קיצוץ המיכסות קבעה הממשלה פיצוי.
אלי גולדשמידט: את זה ועדת הכספים בשבוע הבא צריכה להשאיר את ה-160 מליון ש"ח כדי שיוסי ישי יוכל לעמוד בקיצוץ של 250 מליון קוב.
אלי גולדשמידט: שנית, אני מציע לוועדה להקים תכנית אל מול הגידול שדודו מילגרום הציג פה במים מותפלים, במי ביוב וכו'.
אלי גולדשמידט: יש לבנות תכנית רב-שנתית.
אלי גולדשמידט: חבר-הכנסת וילן, אתה ביקשת הצעה לסדר, והפכת זאת לרשות דיבור.
אבשלום וילן: הצעתי: זה מול זה.
שלום שמחון: הצעה לסדר קצרה מאד - ברצוני שנבין כולנו, שעלינו ללכת לחקלאים ולהגיד להם מה קורה.
שלום שמחון: אני מציע, שגם אם זה לא חוקי, ועדת הכספים תאשר היום את החלק של הפיצוי ולפחות היא תביע את עמדתה כלפי החקלאים.
אלי גולדשמידט: זה יכול להטעות.
ד' מילגרום: אין לזה נפקות.
שלום שמחון: אבל, אנו לא נוכל למנוע את העצירה בקיצוץ המים.
אלי גולדשמידט: החקלאים יודעים- - -
שלום שמחון: החקלאים לא יודעים שום דבר.
שלום שמחון: הם הולכים לבנק, ואין להם כסף בבנק.
שלום שמחון: זה בלתי אפשרי.
יעקב ליצמן: יש לי הצעה לסדר.
אלי גולדשמידט: י' ליצמן: אני מציע, שכהצעת החלטה כן לקבל את מה שחבר-הכנסת שלום שמחון אומר, שאנו עומדים מאחורי זה.
אלי גולדשמידט: זו לא הצעת החלטה.
שלום שמחון: אין אפשרות אחרת.
אלי גולדשמידט: אנה שניידר איננה פה, ואני ממלא את מקום כמשפטן ויעזור לי חבר-הכנסת פריצקי.
אלי גולדשמידט: אם אתם רוצים לעשות הצבעה טנטטיבית - אני מוכן לעשות זאת.
אלי גולדשמידט: אין לי ספק, שוועדת הכספים תומכת- - -
שלום שמחון: יש לזה השפעה כלפי החקלאים.
אלי גולדשמידט: יש בעיה - ואני נותן לך עכשיו את הצד המשפטי - שגם אם אנו נצביע טנטטיבית בעד הפיצוי, מחר האוצר, נוכח עניין ה-LINKAGE, ימשוך זאת.
אלי גולדשמידט: ואז, ההצבעה שלנו שווה לקליפת השום שגידלו אותו בלי מים.
מ' פרוש: היא שווה הרבה.
שלום שמחון: היא שווה הרבה.
אלי גולדשמידט: מבחינה משפטית, היא לא תהיה שווה.
אלי גולדשמידט: אני רוצה לבטא בשמכם תמיכה של חברי הוועדה.
אלי גולדשמידט: אני מקווה, שכולם מאוחדים, ואינני יודע אם חבר-הכנסת פריצקי.
אלי גולדשמידט: חבר-הכנסת פריצקי רוצה לדעת עוד את השימושים.
יוסף יצחק פריצקי: אני רוצה לראות את דרך הפיצוי.
אלי גולדשמידט: בגדול, אין ספק שיש פה תמיכה בנושא הפיצוי.
אלי גולדשמידט: אני עדיין קורא.
אלי גולדשמידט: אבקש מאיוור קרשנר לתאם לנו ישיבה בשבוע הבא עם שר האוצר ועם שר החקלאות בנושא הזה.
אלי גולדשמידט: מ' שטרית: באיזה נושא?
אלי גולדשמידט: האם זה בנושא הפיצוי?
אלי גולדשמידט: בנושא המים.
אלי גולדשמידט: במקביל, אני פונה למשרד האוצר ולנציגי החקלאים לקיים בסוף השבוע הזה - עד יום שישי בכניסת השבת, ופעם נוספת מיציאת השבת - דיון אינטנסיבי בין החקלאים לבין משרד האוצר, על מנת להגיע בסופו של דבר לפשרה.
אלי גולדשמידט: אנו קיימנו לפני שבועיים דיון על העלאת תעריפי המים הביתיים לפי הטייס האוטומטי.
יוסף יצחק פריצקי: עצרנו זאת.
אלי גולדשמידט: עצרנו מסיבות אחרות - בגלל בעיית המים.
אלי גולדשמידט: אבל, שים את זה רגע בצד.
אלי גולדשמידט: ברצוני להזכיר לחברים הסטוריה, שכן יש חבר'ה שלא יודעים זאת.
אלי גולדשמידט: בעבר היתה בכנסת ועדת מים, שהיתה מורא האוצר, כי ועדת המים היתה צריכה לאשר העלאה במחירי המים והיא היתה מורכבת מנציגי חקלאים ותמיד היתה בה בעיה לאשר את העלאת מחירי המים.
אלי גולדשמידט: הכנסת, בתקופת שלטון מפלגת העבודה, קיבלה החלטה, שהרבה מאד היכו את מפלגת העבודה בנושא הזה, לעגן מנגנון העלאת מחירי מים אוטומטי בתוך חוק המים - מנגנון שאנו קוראים לו עד היום: הטייס האוטומטי.
שלום שמחון: מוצע פה מעבר למנגנון.
אלי גולדשמידט: הוא כולל בתוכו שילוב של מדד מחירים לצרכן, מדד עלויות העבודה ומדד האנרגיה, מחירי האנרגיה.
אלי גולדשמידט: אנו באים היום לפניה, שמשמעותה היא 16% מעבר להעלאה של ההצמדה.
אבשלום וילן: השתלטו על תא הטייס, ולטייס האוטומטי נתנו אקדח של עוד 30%.
מאיר שטרית: או שמלכתחילה קשרו את המטוס עם אבנים כבדות.
אלי גולדשמידט: אתם סוטים בצורה מאד חריפה מויתור מאד גדול שנעשה בזמנו.
אלי גולדשמידט: מצד שני, אני אומר גם לחבריי בלובי החקלאי כאן ולנציגי החקלאים: יש לנו בעיה הידרולוגית קשה מאד.
אלי גולדשמידט: מ' שטרית: יש את נושא העגלים.
ישראל כץ: לגבי נושא העגלים, אם חבר-הכנסת מאיר שטרית מעיר, אותה חבורה כאן טענה מה שטענה.
ישראל כץ: מחירי הבשר לא עלו.
ישראל כץ: החקלאים מגדלים יותר עגלים.
ישראל כץ: מה קרה?
ישראל כץ: היו כמה מאמרי מערכת שהתריעו: "לכו תרכשו בשר, כי המחירים הולכים לעלות".
אלי גולדשמידט: עזוב את נושא העגלים.
אלי גולדשמידט: אינכם יכולים להפריע לי, כי אין מי שיגן עלי.
אלי גולדשמידט: אני חוזר ואומר, שאני פונה גם לחברים במיגזר החקלאי ועכשיו ברצינות.
אלי גולדשמידט: אני חושב, שהנושא הוא יותר מדי רציני.
אלי גולדשמידט: הוא באמת רציני, ויש חשיבות מאד גדולה שייעשה מעשה גם כדי להציל את המערכת ההידרולוגית במדינת ישראל גם על רקע העובדה שממשלת ישראל לדורותיה, לדעתי, עשתה מחדל לאומי שהיא לא יצרה מקורות מים חילופיים.
אלי גולדשמידט: אבל, זה לא עוזר לנו היום גם שנאשים גורמים בממשלת ישראל--
דובר: אין מים.
אלי גולדשמידט: --כי המציאות באקוויפרים היא מציאות קיימת.
אלי גולדשמידט: אנו חייבים לקחת זאת בחשבון.
אלי גולדשמידט: לכן, אני מצפה משני הצדדים לקיים את אותו משא ומתן אינטנסיבי.
אלי גולדשמידט: אם תגיעו להסכמות - אנו נייתר את הצורך להביא לכאן את שר האוצר ואת שר החקלאות.
אלי גולדשמידט: אם לא תצליחו - הישיבה הבאה תהיה בנוכחות שר האוצר ושר החקלאות.
אבשלום וילן: אנו פתוחים להידברות ולאחריות.
אבשלום וילן: לא אנו הבאנו את ה-LINKAGE.
אבשלום וילן: אנו התחננו להוריד אותו.
ישראל כץ: הערה במישור העקרוני - צריך, שיהיה ברור כאן שלפי תפיסתי, נושא הקיצוץ בכמויות המים - הקיצוץ, החיסכון, העניין הלאומי שלא יהיה מחסור במים - קשור רק להחלטה על קיצוץ.
ישראל כץ: כלומר, כל אחד כאן מגלה אחריות לאומית בעניין הזה שיהיה מספיק מים.
ישראל כץ: כל הויכוח על ההעלאה הוא דרך של האוצר להכניס את היד לכיס האזרח, כמו שהוא התרגל בזמן האחרון.
אלי גולדשמידט: אתה אומר, שאפשר להשיג את היעד הזה בדרך הקיצוץ.
ישראל כץ: רק דרך הקיצוץ.
שלום שמחון: ב-1991 לא היתה העלאה במחיר המים, והיה קיצוץ של 70%.
שלום שמחון: לא היתה העלאת מחיר.
י' תמרי: לא היתה.
ישראל כץ: זה כמו שבא לכאן משרד האוצר ואמר שאם יעלו את מחירי הסולר למשאיות הם יטיילו פחות בסח'נה.
ישראל כץ: זו דרך כאילו שיסעו פחות.
ישראל כץ: זה בדיוק אותו דבר.
ישראל כץ: אין קשר בין ההעלאה שהוא רוצה לבין הקיצוץ בכמויות.
אלי גולדשמידט: שינויים בתקציב לשנת ‏2000 (פניה מס' 92 לוועדה)
אלי גולדשמידט: אנו עוברים לשתי פניות תקציביות דחופות, ונתחיל בפניה מספר 92 לוועדה בנושא המועצה לשימור אתרים.
מאיר שטרית: לדחות, אם לא נמצאים.
שלום שמחון: בפניה מספר 92 לוועדה, מדובר על העברת 7.5 מליוני ש"ח למשרד המדע והתרבות.
י' פלדמן: אני יוסי פלדמן, מנכ"ל המועצה לשימור אתרים.
י' פלדמן: בהתאם להחלטת הממשלה 4867 מ-21 בפברואר 1999, היתה החלטה על טיפול ושיקום אתרי ראשית ההתיישבות מורשת ותקומה.
י' פלדמן: סוכם והוחלט על תכנית רב-שנתית לטיפול בנושא אתרי ראשית ההתיישבות, וההקצבה מתחלקת 50% לקרן הקיימת לישראל ו-50% לכספי ממשלה.
י' פלדמן: הקרן הקיימת לישראל הודיעה, שהיא עומדת בהתחייבותה.
י' פלדמן: קיבלנו בשנה שעברה, במקום 10 מליוני ש"ח, 5 מליוני ש"ח בהרשאה להתחייב והיא לא מומשה, והשנה לא התקבל דבר.
י' פלדמן: כאן מוגש סכום של 7.5 מליוני ש"ח מתוך 10 מליוני ש"ח.
עופר חוגי: למי עובר הכסף?
מאיר שטרית: לשימור אתרי התיישבות.
עופר חוגי: למי אתה נותן את הכסף?
עופר חוגי: למה אתה נותן זאת?
עופר חוגי: האם זה לעמותות?
י' פלדמן: לא.
י' פלדמן: זה באמצעות משרד המדע והתרבות, והביצוע הוא ע"י הקרן הקיימת לישראל.
עופר חוגי: אתם מעבירים כסף לקרן הקיימת לישראל.
עופר חוגי: י' פלדמן: נכון.
עופר חוגי: האם הקרן הקיימת לישראל עושה את השימור?
י' פלדמן: היא מבצעת, והמועצה לשימור אתרים היא הגורם המקצועי והגורם למעשה שעורר את הנושא הזה ומפקח על הצד המקצועי של הביצוע.
מאיר שטרית: על אלו אתרים מדובר?
י' פלדמן: יש 50 אתרים, ועליהם יש חלוקה.
י' פלדמן: יש ועדה, בראשות מנכ"ל הקרן הקיימת לישראל, והם קובעים את סדרי ההוצאה לאיזה אתר לכל שנה וכמה נותנים.
עופר חוגי: האוכל לקבל את רשימת האתרים?
לימור לבנת: האם אני יכולה להוסיף כמה דברים?
לימור לבנת: הבאתי את ההצעה הזו של שיקום 50 האתרים, ולכן זה לא סתם שיש לי כאן איזו שהיא דעה.
לימור לבנת: אפילו יוסף פלדמן יסכים שלשניה אחת אסביר את העניין ואולי החברים גם ישתכנעו.
לימור לבנת: בשעתו, במסגרת שנת ה-50, אני בתיאום אם ראש הממשלה אז, נתניהו, הבאתי לממשלה הצעה לפרוייקט שיקום 50 אתרים.
לימור לבנת: יש הרבה יותר מ-50, אבל יש עשרות אם לא מעבר לזה, אתרי התיישבות וציונות בכל רחבי מדינת ישראל וחלק גדול מה מוזנחים וזה חבל; אלה אתרים, שצריך לשמרם.
לימור לבנת: מדובר בערכים מסוימים.
אמנון כהן: איך נקבעו אותם 50 אתרים?
אמנון כהן: מי אמור לתחזק אותם מדי יום?
אמנון כהן: מה זה יעזור אם תתנו כסף עכשיו?
עופר חוגי: כמה קברות צדיקים יש?
מאיר שטרית: חבר-הכנסת עופר חוגי, מה זה קשור לקברות הצדיקים?
עופר חוגי: האם זה לא אתר?
עופר חוגי: האמן לי ששלושה מליוני איש מגיעים לשם.
עופר חוגי: מ' שטרית: יש את משרד הדתות.
עופר חוגי: יש תכנית טובה וחשובה.
עופר חוגי: הנציגים שלך בממשלה תמכו בזה.
לימור לבנת: הממשלה קיבלה אז את ההחלטה פה אחד, וחבר-הכנסת פרוש ישב אז בישיבה.
לימור לבנת: הממשלה קיבלה אז את ההחלטה פה אחד מתוך ראיה של חשיבות שימור ושיקום אתרים שהם מאד חשובים בתולדות מדינת ישראל.
לימור לבנת: נקבעה אז וועדה, שהיא זו שקבעה את האתרים מתוך רשימה של הרבה יותר אתרים שכמובן קיימים.
לימור לבנת: לדעתי, יש בה איזון סביר והגיוני.
לימור לבנת: (יו"ר הוועדה, חה"כ א' גולדשמידט, חוזר לחדר הישיבות.
לימור לבנת: ) לצערי הרב, הממשלה החדשה שנבחרה עצרה למעשה בפועל את הזרמת הכספים שהיו בהחלטת ממשלה.
לימור לבנת: על-פי החלטת הממשלה הזאת, בכל שנה הממשלה צריכה להעביר 10 מליוני ש"ח לצורך הפרוייקט הזה.
לימור לבנת: בשנה שעברה הועברו רק 5 מליוני ש"ח ועוד 5 מליוני ש"ח בהרשאה שנמוגו.
לימור לבנת: השנה היה צריך להעביר עוד 10 מליוני ש"ח, על-פי אותה החלטת ממשלה שבכל שנה יהיו 10 מליוני ש"ח, ועכשיו מביאים פה רק 7.5 מליוני ש"ח.
לימור לבנת: אני רוצה להציע לוועדה להעלות זאת ל-10 מליוני ש"ח.
לימור לבנת: אני יודעת שזה לא בסמכות הוועדה.
לימור לבנת: ראשית, אני רוצה לבקש מהוועדה או להציע לה קודם כל לאשר את בקשת האוצר לגבי 7.5 מליוני הש"ח האלה בדיוק ברוח אותם דברים שאני אמרתי.
לימור לבנת: שנית, אני לבקש גם מיושב-ראש הוועדה שהוועדה תפנה לשר האוצר.
לימור לבנת: מכיון שהחלטת הממשלה בתוקף, והיא לא שונתה מעולם וגם הממשלה הזו לא שינתה את ההחלטה ההיא על 10 מליוני ש"ח בשנה, קשה לי להבין מדוע האוצר לא מחזיק, מיישם ומבצע את החלטת הממשלה ולפי בקשה ל-10 מליוני ש"ח.
לימור לבנת: לכן, אני רוצה לבקש, שהוועדה תפנה לאוצר ותבקש שיביא בקשה נוספת על עוד 2.5 מליוני ש"ח כדי להשלים את ההקצבה הזאת על-פי החלטת ממשלה שמעולם לא שונתה.
לימור לבנת: אני מבקשת גם לתמוך בזה.
עופר חוגי: אני רק רוצה לבקש את רשימת כל האתרים.
לימור לבנת: יש את הכל.
לימור לבנת: יש חוברת.
אמנון כהן: ראשית, מי צריך לתחזק את האתרים האלה יום-יום, כי אם זה שיפוץ חד-פעמי ואחר כך שוב תהיה הזנחה זה לא ילך?
אמנון כהן: שנית, למה זה יוצא מתמיכות במוסדות תרבות, אומנות ומחקר, יוצרים ואומנים?
אמנון כהן: אין לי בעיה שיתקצבו ושיתנו זאת מהרזרבה.
ס' אלחנני: זה מהרזרבה.
ס' אלחנני: זו תוספת.
יוסף יצחק פריצקי: הוא שואל למה לא פתחו תקנה תקציבית נפרדת לזה.
מאיר שטרית: מוסיפים למשרד התרבות 7.5 מליוני ש"ח מהרזרבה עבור הפרוייקט הזה.
מאיר שטרית: יש מועצה לשימור.
אמנון כהן: האם היא מתחזקת?
מאיר שטרית: היא אחראית על האתרים האלה.
ס' אלחנני: בהמשך להערות חברת-הכנסת לבנת, אם היתה החלטת ממשלה, היא היתה צריכה למצוא את ביטויה בהרשאה להתחייב באותה שנה.
ס' אלחנני: זה היה בפברואר 1999, וזה היה צריך למצוא את ביטויו בהרשאה להתחייב.
ס' אלחנני: אם זה מצא את ביטויו בהרשאה להתחייב, אין צורך לבוא לוועדת הכספים.
ס' אלחנני: ברגע שנותנים הרשאה להתחייב, לא באים יותר לוועדה כי התירגום של זה הוא לדוגמא: אם נניח ההרשאה להתחייב היתה - ואינני מכירה את המספרים - 50 מליון ש"ח, זה מתחלק למנות שנתיות של 10 מליוני ש"ח מדי שנה בלי לבוא לוועדה.
ס' אלחנני: ברגע שאתה נתת הרשאה להתחייב, אתה נתת את הרשות להוציא כסף.
ס' אלחנני: התירגום של זה לתקציב כל שנה היה צריך להיות, שהוא כבר לא צריך לבוא לוועדה.
אלי גולדשמידט: יש עוד העברה תקציבית לגבי "סלילי החולה", ואני רוצה להצביע.
אלי גולדשמידט: יברחו לי.
ס' אלחנני: יוסי פלדמן, מדבריך לא ברור האם הקרן הקיימת לישראל מקבלת כסף או נותנת כסף.
י' פלדמן: היא נותנת ומבצעת.
מאיר שטרית: סיכמנו.
אלי גולדשמידט: סמדר אלחנני, לא אספיק להעביר ל"סלילי החולה".
מאיר שטרית: היושב-ראש, תצביע.
אלי גולדשמידט: אני מעמיד להצבעה את פניה מספר 92 לוועדה.
אלי גולדשמידט: האם יש מישהו שהוא נגד?
אלי גולדשמידט: האם יש נמנעים?
אלי גולדשמידט: ה צ ב ע ה פניה מספר 92 לוועדה התקבלה.
אלי גולדשמידט: פניה מספר 92 לוועדה אושרה.
אלי גולדשמידט: שינויים בתקציב לשנת 2000 (פניה מס' 010-38 ועדה)
אלי גולדשמידט: מונחת לפנינו פניה מספר 010-38 לוועדה, לגבי 960 אלף ש"ח למתן תמיכה מיוחדת למפעל "סלילי חולה".
אלי גולדשמידט: אני רואה זאת כדבר דחוף.
רחמים מלול: היושב-ראש, האם זה 3.5 מליון השקלים?
א' ברקן: זה 960 אלף ש"ח - העברה מיוחדת למפעל "סלילי חולה", על-פי החלטה ממשלה מיוחדת שהתקבלה אתמול לאפשר למפעל הזה לפעול עד ה-1 ביולי.
דובר: האם זה מציל את המפעל?
אלי גולדשמידט: לפני שאני מצביע, ברצוני לשאול את חבריי בוועדה: במהלך הדיון בנושא המים עלתה הצעה, נדמה לי, של חבר-הכנסת ישראל כץ או של חבר-הכנסת וילן, ללכת לעשות קטיף במטולה.
אלי גולדשמידט: האם אתם מוכנים ליפות את כוחי לנסות לתאם זאת?
ישראל כץ: ההצעה היתה כולל מר מילגרום.
אלי גולדשמידט: זה עבר.
אלי גולדשמידט: אנו נזמין אותו.
לימור לבנת: מעניין לעניין באותו עניין.
לימור לבנת: כשהיינו ביום חמישי במליאת הכנסת בקרית-שמונה, דיברנו על זה.
לימור לבנת: יש בעיות קשות מאד עם מס רכוש לבעלי עסקים שם.
לימור לבנת: האם אתה מתכוון או האם זומנה ישיבה לעניין הזה?
לימור לבנת: דיברו איתי שוב אתמול, ויש שם צרות צרורות שם עם מס רכוש.
לימור לבנת: אני מאד מבקשת שזה יהיה.
אלי גולדשמידט: אגיד לכם מה אנו נעשה.
אלי גולדשמידט: ביום ראשון הבא ולא הקרוב נעלה לצפון.
אלי גולדשמידט: אבקש, שיוני קפלן ואנשי מס רכוש יצטרפו.
לימור לבנת: השאלה היא האם הם יבואו.
לימור לבנת: היו"ר א' גולדשמידט: אני אבקש.
לימור לבנת: אם הם לא יסכימו, נקיים ישיבה פה בירושלים.
לימור לבנת: הכנסת תקיים ישיבה בכל אופן.
יוסף יצחק פריצקי: למה הולך הסכום של 960 אלף הש"ח?
יוסף יצחק פריצקי: האם זה הולך למשכורות או לעובדים?
א' ברקן: זהו מפעל מפסיד, והוא מפסיד חצי מליון ש"ח לשנה.
א' ברקן: הבעלים רצו לסגור לפני חודשיים או שלושה חודשים.
א' ברקן: אנו רצינו איזו שהיא תקופת התארגנות, כדי שנוכל להביא את העובדים למקומות אחרים.
יוסף יצחק פריצקי: מי הבעלים?
א' ברקן: הבעלים - זה לא ידוע, אבל הנושה העיקרי שם הוא בנק הפועלים.
לימור לבנת: האם לא ידוע מי הבעלים?
א' ברקן: אנו לא הצלחנו להגיע- - -
יוסף יצחק פריצקי: אינני מבין.
א' ברקן: הכסף הולך למפעל "סלילי חולה".
יוסף יצחק פריצקי: למי?
יוסף יצחק פריצקי: לפקודת מי?
ישראל כץ: האם המפעל מקבל סיוע מהמדינה, ולא יודעים מי הבעלים?
א' ברקן: מפעל "סלילי חולה" הוא חברה רשומה.
א' ברקן: היו"ר א' גולדשמידט: אני מעמיד להצבעה את פניה מספר 010-38.
א' ברקן: מי בעד?
א' ברקן: מי נגד?
א' ברקן: ה צ ב ע ה פניה מס' 010-38 לוועדה התקבלה.
יוסף יצחק פריצקי: למה זה הולך?
יוסף יצחק פריצקי: לבעלים?
יוסף יצחק פריצקי: למשכורות?
לימור לבנת: תשובה מוזרה.
אלי גולדשמידט: פניה זו אושרה.
אלי גולדשמידט: שינויים בתקציב לשנת 2000 (בקשה מס' 005-19 לוועדה)
אלי גולדשמידט: מונחת לפנינו בקשה מספר 005-19.
ר' סופר: אני רבקה סופר ממשרד המדע והתרבות.
ר' סופר: משרד המדע מבקש שינוי פנימי בתקציבו בתקנה 193204 - הכשרת מדריכים ומאמנים - מ-14 מליון ש"ח ל-15 מלון ש"ח.
ר' סופר: כפי שאתם נמצאים למדים, גובה התקציב נשאר כמו שהוא: 87.
ר' סופר: 871 מליון ש"ח וזה תקציב הספורט לשנת 2000.
ר' סופר: הדבר הזה נקבע בסדרי העדיפויות שלנו.
לימור לבנת: מאיפה זה נלקח?
ר' סופר: זה נלקח ממפעלי ספורט.
ר' סופר: אנו עשינו כמה שינויים.
עופר חוגי: אני מבקש התייעצות סיעתית.
אלי גולדשמידט: חבר-הכנסת חוגי, תפסיק עם ההתייעצויות הסיעתיות.
אלי גולדשמידט: אני מעמיד להצבעה את פניה מספר 005-19.
אלי גולדשמידט: בקשה מס' 005-19 התקבלה.
אלי גולדשמידט: בקשה מספר 005-19 אושרה.
עופר חוגי: אנו מבקשים התייעצות סיעתית.
ויצמן שירי: כתבי, שזה נאמר בהומור.
אלי גולדשמידט: השעה 11:05, ויש ישיבת מליאה.
ה' אייל: האם אני יכולה להציג את הפניה שלי?
ה' אייל: אם זה לא יהיה, ההסתדרות תשבות מחרתיים.
ה' אייל: מדובר במשרדים הבלתי יחודיים.
אלי גולדשמידט: תעזרו לי בזה.
אלי גולדשמידט: אני לא יכול לעשות זאת.
אלי גולדשמידט: הביאי זאת ביום שני.
אלי גולדשמידט: אני נועל את ישיבת הוועדה.
אלי גולדשמידט: בוקר טוב, אני מתכבד לפתוח את ישיבת ועדת הכספים.
אלי גולדשמידט: באופן פורמלי אנחנו נמצאים במסגרת מה שקרוי "דיון מהיר" על פי סעיף 97א' לתקנון הכנסת, שביקש יושב ראש ועדת הכנסת, חבר הכנסת סאלח טריף, בנושא ההקצבות לרשויות הדרוזיות והצ'רקסיות בשנת 2000, סגירת גירעונות ויישום הסכמים שנחתמו עם האוצר.
אלי גולדשמידט: נעניתי לבקשה לקיים את הדיון בהקדם האפשרי, ראשית משום שכל חברי ועדת הכספים רואים בנושא של הפתרון הכספי ברשויות הדרוזיות כדבר חשוב ביותר וחד משמעי.
אלי גולדשמידט: שנית, בזמן שאנחנו מקיימים את הדיון הזה, אי אפשר להתעלם מהמצוקה של מפעל קדמני, שלא נפתרה עד עצם הרגע הזה למרות שהוקמה ועדת משנה, שחבר הכנסת טריף מרכז אותה.
אלי גולדשמידט: הייתה הידברות עם משרד האוצר, הייתה הידברות עם התמ"ס והדברים לא נפתרו עד עצם הרגעים האלה.
אלי גולדשמידט: אני עדיין מקווה שנוכל לפתור את העניין, אין שום סיבה שבעולם, שממשלת ישראל נחלצת לעזרת מפעלים במצוקה בכל רחבי הארץ בעיקר באזורי פיתוח וכאשר מדובר במפעל דרוזי, שגם הוא נמצא באזור פיתוח באזור הגליל, אין שום סיבה שהוא לא יקבל את הסיוע כדי להציל את העובדים ולמנוע את יציאתם לרחוב.
אבשלום וילן: אני רוצה לומר, שלפני שבוע אושר לי "דיון מהיר" בנושא חצי מיליון שקל לוועד המלחמה באיידס.
אלי גולדשמידט: אנחנו נקיים את הדיון ביום שני.
אבשלום וילן: אני מבקש להזמין לדיון את נציגי האוצר, זאת המדינה היחידה בעולם המערבי שהוועד למלחמה באיידס נסגר, ועד שמגייס תרומות ואגרה ציבורית להילחם במחלה.
סאלח טריף: אני רוצה להודות ליושב ראש ועדת הכספים, חבר הכנסת גולדשמידט, שהציב את נושא הרשויות הדרוזיות והצ'רקסיות למרות סדר היום העמוס של ועדת הכספים.
סאלח טריף: אנחנו תולים תקוות רבות בוועדת הכספים לנוכח הסחבת.
סאלח טריף: לעיתים מלינים כנגד חברי הכנסת, שהם מטיחים העלבות בפקידי משרדי הממשלה השונים ועל כן אני נזהר ומנסה להיות מאופק, אבל אני רוצה לומר, הסחבת הבלתי נסבלת נוצרת על ידי פקידים ועל ידי חברינו השרים.
סאלח טריף: לפני כעשרה ימים התקיימה ישיבה עם שר האוצר בעניין.
סאלח טריף: עם כל הכבוד לפקידי הממשלה המכובדים שנמצאים כאן, אבל צר לי שהממשלה לא שולחת לדיון נציגים בעלי סמכויות החלטה, פקידים בכירים, על מנת לשמוע ולומר את דבריהם.
סאלח טריף: רק לפני עשרה ימים ראשי הרשויות שנמצאים כאן נפגשו עם שר האוצר שהבטיח להם, תוך עשרה ימים תיעשה בדיקה ואם יתברר שחייבים לכם, יינתן לכם מייד.
זיאד דאהר: זה נאמר גם ב-24 באוקטובר 1999.
שי וינר: אתה צודק, זה נכון.
סאלח טריף: אני אומר לכם, אנחנו יכולים להעביר את העניין בחקיקה, היום כל חוק יכול לעבור.
סאלח טריף: אצלי במגירה נמצאים חוקים שיכולים לעלות מיליארדים לתקציב המדינה.
סאלח טריף: אני לא חושב שזה התהליך הנכון, שהכנסת תחליט במקום הממשלה, אבל לא יכול להיות שממשלה לא עושה את מה שהיא מחויבת לעשות לציבור שכזה, ועוד על חובות העבר, הרשויות טוענות ל-160 מיליון שקלים.
סאלח טריף: הוצג לי מסמך ממשרד האוצר שאומר, כמה חייבים משרדי הממשלה לרשויות המקומיות, לא השנה אלא חובות של השנים הקודמות.
סאלח טריף: זה ההסכם שראש הממשלה שותף לו, שקודם כל משלמים את חובות העבר.
סאלח טריף: בפועל, שום דבר לא נעשה.
סאלח טריף: זה עצוב וגרוע.
סאלח טריף: לא ייתכן שמשרד הפנים ירמה את ועדת הכספים, יקצה בתקציב המדינה 20 מיליון שקל לדרוזים וייקח מתוך זה 16 מיליון שקל ליישובים מעורבים.
סאלח טריף: מה זה יישוב מעורב?
סאלח טריף: למשל שפרעם, מתוך 28 אלף תושבים גרים שם 3,000 דרוזים.
אלי גולדשמידט: נציג האוצר, שי וינר, נכון הדבר?
שי וינר: כל העובדות נכונות.
אלי גולדשמידט: 16 מיליון שקלים מתוך 20 מיליון שקל הלכו ליישובים מעורבים?
שי וינר: למיטב זכרוני 14 מיליון שקלים.
חביש והיב: 14 מיליון שקל לכפרים המעורבים ו-2.7 מיליון שקל לקו העימות.
סאלח טריף: תקציב של 60 מיליון שקל מופחת ל-20 מיליון שקל, שותקים, ולאחר מכן לוקחים עוד 16 מליון שקל, זה לא ייאמן מה שקורה, האנשים האלה חסרי אונים וחסרי יכולת, זה מעשה רמייה.
יעקב ליצמן: חבר הכנסת טריף, זה לא חריג, זה נעשה בכל שבוע למגזר אחר.
סאלח טריף: אני מודה לך שאתה מנסה לומר לי כי צרת רבים נחמת שוטים.
סאלח טריף: הבוקר עברתי דרך שר האוצר והודעתי לו, שאם לא יהיו פתרונות, אני אעביר מיליארדים של שקלים דרך חקיקה.
סאלח טריף: אתם יודעים שיש לי את היכולת לעשות זאת, אם זאת הדרך אני אפעל לפיה.
סאלח טריף: לא יכול להיות, שפקידי הממשלה ושרי הממשלה ישקרו לנו, זה שלטון בלתי נסבל.
סאלח טריף: אני מאוד מצטער שאני מתבטא כך אבל אין לי מילים לבטא את הכאב.
סאלח טריף: ועדת הכספים יכולה להביע את מחאתה בעניין בכך שלא תדון בפניות התקציביות, אנחנו לא חותמת גומי.
סאלח טריף: רבותיי, שנת התקציב הבאה בפתח, מוכרחים לפתור את הבעיה בשנת התקציב הנוכחית, צריך לצבוע תקציבים.
סאלח טריף: אני מודה לחבר הכנסת גודלשמידט על הנכונות שלו לעזור לציבור החלש הזה, כי אנחנו חלשים, נעשקנו מספיק, הגיע הזמן לצבוע תקציבים על מנת שלא ירמו אותנו.
מאיר פרוש: אני מצטרף לדברים של חבר הכנסת טריף, אני מודה לו שהוא מעלה את העניין.
מאיר פרוש: מהמסמך שהציג הפורום, לא ברורה תוכנית החומש שנסתיימה ב-1999 ומבקשים להמשיך אותה בעוד חמש שנים.
אבשלום וילן: אני נגד סנקציות ונגד תרגילים בנוסח המוכר והחביב, אם לא תאשרו, לא נצביע.
אבשלום וילן: אי אפשר לנהל כך מדינה.
אבשלום וילן: אני מצטרף לזעקתו של חבר הכנסת טריף, אני אומר דבר מאוד פשוט, אם אתה רוצה לשדר עסקים רגיל, תמשיך לנהל, אנחנו נחליט, הפקידות תפקידה לומר אין לי, ותפקידם של קובעי המדיניות הוא לדאוג לביצוע החלטות תקניות במהירות.